Blindleia
Store norske leksikon,Geografi,Norges geografi,Agder,Lillesand
Blindleia eller Blindleden, er en båtlei i Lillesand kommune, i Agder fylke, fra Lillesand tettsted og sørover. Blindleia er idyllisk, stedvis trang, og det er betydelig hyttebebyggelse langs strendene.
Leia går innenfor øyene (regnet fra nord) Skauerøya, Asperøya, Justøya, Kraksøya, Hellersøya, Ågerøya, Furøya og Kalvøya frem til Høvåg. Den går videre Blikssundet innenfor Indre Tronderøya og Bjørnholmen ut Bliksfjorden, mellom Steinsøya og Sandøya til Gamle Hellesund.Herfra går leia mellom Helløya og Grimsøya, ut Auenesfjorden, rundt Natvigtangen og gjennom Ramsøysundet innenfor Ramsøya til Ulvøysund mellom Indre og Ytre Ulvøya, lengst sør i Lillesand kommune.Kassenkanalen gjør det mulig for småbåter å ta seg fra Blindleia til Kirkekilen og Høvåg. Blindleia trafikkeres om sommeren av rutebåten M/B Øya fra Lillesand. Kart  Les mer i Store norske leksikon Lillesand